《入都一年科舍馆五午宴了后得杨园宁屋僻远市》
宋代·程公许

渎江万里来，武林一年客。
飘摇无定棲，一一得安宅。
委共远尘嚣，八窗耿虚白。
冰曹省造请，公退味禅寂。
乃者赤熛怒，横为闾井厄。
羁贫幸我贳，安坐有惭色。
侯门意睥睨，府檄加峻迫。
他皇补衣被，包裹到书册。
曲台许借居，虚堂暂休息。
砌蛩伴宵吟，树鸦趣晨汲。
随寓亦足如，一枝更须择。
是身如浮云，何所为定迹。
顾怜性梗野，雅嗜祗泉石。
陈力怯荷殳，康屯况无策。
强颜杂班缀，颇觉非本色。
时清早得归，永愿守蓬荜。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。